**M/S Arctic Sea** (IMO 8912792) oli venäläistaustaisen suomalaisyrityksen omistama, suomalaisyritykselle aikarahdattu maltalainen rahtialus. Se rakennettiin vuonna 1991 Sedef Tersanesi -telakalla Istanbulissa, Turkissa Neuvostoliiton kauppalaivaston käyttöön. Laiva on tunnettu elokuussa 2009 tapahtuneesta katoamisestaan. Viimeisenä vuotenaan nimellä *Baby Leen* Panaman lipun alla seilannut alus saapui romutettavaksi Intian Alangiin maaliskuussa 2021.

Käyttöhistoria
--------------

Alus liikennöi useita vuosia Suomen ja Välimeren satamien välillä, ainakin syksystä 2008 alkaen päätesatamana oli Bejaïa Algeriassa.

Kaappaus
--------

Aluksen kulkureitti.

Alus kaapattiin 24. heinäkuuta 2009 vastaisena yönä Gotlannin ja Öölannin välisellä merialueella, lähellä pistettä 57.34977°N, 17.47878°E, noin 20 kilometrin päässä Öölannin pohjoiskärjestä. Alus oli kaappauksen tapahtuessa puutavaralastissa matkalla Pietarsaaresta Bejaïaan, Algeriaan. Laivan miehistö onnistui välittämään tiedon, että noin 8–10 hengen poliiseina esiintynyt kaappaajajoukko valtasi aluksen. Valepoliisien kerrottiin sitoneen miehistön ja ilmoittaneen etsivänsä laivalta huumeita. Kaappaajien vaatimuksesta miehistö kuitenkin ilmoitti, että kaappaajat olisivat poistuneet alukselta 12 tunnin päästä viemättä aluksesta mitään. Alus oli tällöin pisteessä 56.29191°N, 16.87442°E matkalla 2,9 solmun nopeudella luoteeseen kohti Öölantia suuntaan 305 astetta.

### Katoaminen

Viimeinen automaattinen paikkatieto laivalta oli lähetetty 29. heinäkuuta 2009 Englannin kanaalista, pisteestä 49.8305°N, 3.278333°W. Solchart Managementin toimitusjohtaja Viktor Matveev kertoo olleensa viimeisen kerran puhelinyhteydessä laivaan 31.7.2009, jolloin se ilmoitti olevansa Portugalin edustalla. Laivan odotettiin saapuvan Bejaïan satamaan 4.8.2009,, jonne se ei kuitenkaan saapunut.

### Etsinnät

Laivan miehistön omaiset vaativat, että etsintöihin ryhdytään. Venäjän federaatio lähetti neljä alusta etsimään M/S Arctic Seata. 11.8.2009 noin kello 17.30 Arctic Sea -aluksen nimi ilmestyi Algerian Bejaian sataman verkkosivuilla olevaan laivalistaan. Satamaviranomaiset kuitenkin kiistivät tiedon, eikä alusta ollut lisätty viralliseen listaan. Myöhemmin Venäjä lähetti kaksi ydinsukellusvenettä etsimään kadonnutta rahtilaivaa ja sen puutavaralastia. Dosentti Arto Luukkanen ihmetteli Venäjän voimakasta kiinnostusta Arctic Sea -alusta kohtaan. On myös epäilty lastin mukana olleen aseita tai muuten laitonta lastia.

Tosiasiallisesti etsinnässä mukana olevat tahot olivat enimmän osan aikaa tietoisia aluksen liikkeistä, ja julkisuuteen syötettiin virheellistä tietoa, jotta pelastusoperaation suunnitteluun jäi työrauha. Käytännön toimijana operaatiossa oli Venäjän laivasto, mutta osapuolisina oli myös lippuvaltio Maltan ja Suomen viranomaisia. Myös Nato avusti Venäjää.

Tapausta seurannut venäläinen internetjulkaisun Sovfraht Maritime Bulletinin päätoimittaja Mihail Voitenko joutui saamiensa uhkausten jälkeen pakenemaan ulkomaille.

Suomen keskusrikospoliisi vahvistaa, että laivan omistavalta yritykseltä vaadittiin laivasta lunnaita.

Venäjän laivaston edustajat nousivat M/S Arctic Sea -alukseen 17. elokuuta 2009 noin 500 kilometrin päässä Kap Verden saaristosta. Miehistön kerrottiin olevan elossa ja hyväkuntoinen. Toisten lähteiden mukaan miehistöä oli pahoinpidelty, ja heidät sekä kaappaajat siirrettiin laivaston alukseen kuulusteltavaksi.

### Kaappaustilanteen jälkeen

Sekä miehistö että kaappaajat lennätettiin Kap Verdestä Moskovaan kolmella ilmavoimien kuljetuskoneella. Tätäkin on ihmetelty julkisuudessa. Miksi noin 25 henkilön siirtoon tarvittiin kolme suurta kuljetuskonetta? Mm. tämän johdosta aluksen ympärillä on liikkunut erilaisia salaliittoteorioita. Näihin on liitetty se, että alus kävi telakalla Kaliningradissa ennen viimeisintä matkaansa. On muun muassa epäilty, että alukseen rakennettiin salalokeroita. Välillä ilmoitettiin, että alus siirrettäisiin Mustallemerelle Novorossijsksin satamaan tutkittavaksi.. Alus kuitenkin pysyi itäisellä Atlantilla. 

Arctic Sea-alus oli määrä luovuttaa syyskuussa aluksi lippuvaltio Maltan viranomaisille, ja sitä kautta edelleen sen suomalaiselle varustajayhtiölle. Malta on kuitenkin ilmoittanut, että sen ei ole tarve toimia välikätenä. Varustaja taas imoittaa olevansa episodin johdosta lähes vararikossa, eikä kykene huolehtimaan aluksen kunnostamisesta. Kaiken lisäksi Espanjan viranomaiset eivät päästäneet alusta Las Palmasin satamaan, jossa luovutuksen oli määrä tapahtua.

Lokakuun lopulla alus hinattiin korjattavaksi Maltalle, jonka lähivesillä alus luovutettiin omistajilleen ja hinattiin Vallettaan korjattavaksi

Kaappaajiksi epäiltyjen omaiset vaativat, että oikeudenkäynti siirretään Suomeen tai Ruotsiin.

Kaappauksesta on tuomittu Venäjällä useita ihmisiä pitkiin vankeusrangaistuksiin. Venäjä syyttää Viron suojelupoliisin entistä työntekijää Eerik-Niiles Krossia yhden tuomitun väitteiden perusteella kaappauksen taustavoimaksi.

### Spekulaatiota lastista

Englantilaisen Sunday Times -sanomalehden mukaan alus kuljetti venäläisvalmisteisia S-300-ilmatorjuntaohjuksia kohti Irania. Artikkelin mukaan ohjukset olisi lastattu alukseen sen telakoinnin yhteydessä Kaliningradissa. Lehti viittaa tiedoissaan Israelin turvallisuuspalvelu Mossadin tietoihin. Ohjusten myyjät ovat tietojen mukaan entisiä Venäjän armeijan upseereja. Lehtitiedon mukaan Mossad lähetti laivalle kaappaajat keskeyttämään sen matkan. Säteilyturvakeskus pyysi lopettamaan säteilymittauksien tekemisen Arctic Sean Pietarsaaren-laituripaikan läheisyydessä.  OMG Kokkola Chemicalsin toimitusjohtaja Jöran Sopon mukaan, Malta Forest Company toimitti heille uraanipitoista rikastetta vuonna 2008.

Kirjallisuutta
--------------

* Timo Hellenbergin ja Heikki Visurin artikkeli kirjassa Hellenberg, Timo, Talvitie, Heikki, Visuri, Pekka & Volanen, Risto: *Myrskyn silmässä. Suomi ja uudet kriisit*. Helsinki: WSOYpro, 2011. ISBN 978-951-0-38126-7.
* Susanna Niinivaara, Arctic Sean arvoitus, Suomen Kuvalehti 20/2012 sivut 24–34 ja Kartta ja tapahtumapäivät
* Pekka Sartola, Kaappaus, Päivä Oy, 2010. ISBN 978-952-475-410-1

Lähteet
-------

1. 1 2  Vessel's Details[vanhentunut linkki]
2. ↑  Russian Navy sends out alerts over disappearance of vessel Arctic Sea  10.8.2009. Interfax. Viitattu 11.8.2009. [vanhentunut linkki]
3. ↑  m/v Jogaila (Arkistoitu – Internet Archive)
4. ↑  Arctic Sea - ship-hunters.be
5. ↑  IMO Company & Registered Owner Identification number requests[vanhentunut linkki]
6. ↑  Arctic Sea MarineTraffic.com. Viitattu 30.7.2009. (englanniksi)
7. ↑  Arctic Sea Aquaship ltd..  Arkistoitu 28.12.2008. Viitattu 30.7.2009. (englanniksi)
8. ↑  Venäläiset sotalaivat etsivät Arctic Sea -alusta ((Omistaja on ehkä sittenkin suomalainen)) Yle.fi. Viitattu 12.8.2009.
9. ↑  Sundström, Merja: Arctic Sean omistajat sittenkin suomalaisia ("Kaupparekisterin juristin tulkinnan mukaan yhtiö on yksiselitteisesti suomalainen.") *mtv3.fi*.  12.8.2009. Helsinki. Viitattu 12.8.2009.
10. ↑  Sweden Probes ‘Disturbing’ Baltic Sea Ship Hijacking
11. 1 2 3  Port Arrivals - Arctic Sea, 8912792 portarrivals.com. Viitattu 7.8.2009. (englanniksi)
12. 1 2 3  Suomalaisalus joutui kaappauksen kohteeksi Ruotsin vesillä.  *Etelä-Saimaa*, 30.7.2009. Artikkelin verkkoversio. Viitattu 30.7.2009. [vanhentunut linkki]
13. ↑  Fartyg kapat på svenskt farvatten.  *Dagens Nyheter*, 30.7.2009. Artikkelin verkkoversio. Viitattu 30.7.2009.  (ruotsiksi) (Arkistoitu – Internet Archive)
14. ↑  Finskt fartyg kapat.  *Hufvudstadsbladet*, 30.7.2009. Artikkelin verkkoversio. Viitattu 30.7.2009.  (ruotsiksi) (Arkistoitu – Internet Archive)
15. ↑  Daily Vessel's Itineraries: 2009-07-24 00:15 Arctic Sea First Daily Position *marinetraffic.com*. Viitattu 30.7.2009. (englanniksi)
16. ↑  Iiskonmäki, Jukka: Laiva-kaappauksen vaiheet ovat yhä mystiset.  *Pietarsaaren Sanomat*, 2009. Artikkelin verkkoversio. Viitattu 7.8.2009. [vanhentunut linkki]
17. ↑  Daily Vessel's Itineraries: 2009-07-24 13:22 Arctic Sea Intermediate Daily Position *marinetraffic.com*. Viitattu 30.7.2009. (englanniksi)
18. ↑  Daily Vessel's Itineraries: 2009-07-29 12:02 Arctic Sea Intermediate Daily Position *marinetraffic.com*. Viitattu 7.8.2009.
19. ↑  Michael Schwirtz: Russian Navy Joins Search for Freighter.  *The New York Times*, 12.8.2009. Artikkelin verkkoversio. Viitattu 13.8.2009.
20. ↑  Venäläislaivat etsimään kadonnutta alusta.  *Uusisuomi.fi*, 10.8.2009. Artikkelin verkkoversio. Viitattu 11.8.2009.
21. ↑  Listoilla Arctic Sea näkyy, satamassa asiasta ei tiedetä *Verkkouutiset*.  11.8.2009. Viitattu 12.8.2009.
22. ↑  Venäläiset sukellusveneet etsivät Arctic Sea -alusta ("Epämääräisesti kadonneen laivan on jo epäilty kuljettavan mukanaan huumeita tai aseita.") *Helsingin Sanomat*.  12.8.2009. Viitattu 12.8.2009. [vanhentunut linkki]
23. ↑  Sippola, Jussi: Tutkija ihmettelee Venäjän kiinnostusta Arctic Sea -alukseen ("Luukkanen uskoo, että Venäjää kiinnostaa aluksessa jokin aivan muu kuin miehistön pelastaminen.") *mtv3.fi*.  12.8.2009. Helsinki. Viitattu 12.8.2009.
24. ↑  Brown, David: Piracy fears off UK coast after cargo ship disappears in English Channel (s.2 "The crew could have seized the ship themselves as part of a protest or could also have been coerced into carrying an illegal cargo. There has been international concern at rumours of illegal arms shipments from Russian gangsters to Africa.", "A vessel carrying a cargo of timber cannot sink. Even if the ship did sink the timber would be floating over the sea.") *Times Online*.  12.8.2009. Lontoo, Iso-Britannia:  Times Newspapers. Viitattu 13.8.2009. (englanniksi)
25. ↑  Venäjä ja Nato etsivät yhteistyössä Arctic Sea -alusta (Arkistoitu – Internet Archive) viitattu 11.12.2011
26. ↑  Susanna Niinivaara: Venäjältä paennut päätoimittaja: Jokainen haluaa säilyä hengissä *Hs.fi*.  3.9.2009.  Arkistoitu 6.9.2009. Viitattu 6.9.2009.
27. ↑  Aluksesta vaadittu lunnaita Hs.fi (Arkistoitu – Internet Archive)
28. ↑  Miehistö saatu turvaan, Hs.fi[vanhentunut linkki]
29. ↑  Mtv3.fi, uutiset 1
30. ↑  Mtv3.fi, uutiset 2
31. ↑  Mtv3.fi Uutiset 3
32. ↑  Arctic Sea palautetaan omistajilleen 4
33. ↑  Mtv3.fi Uutiset 5
34. ↑  Venäjä syyttää Jaan Krossin poikaa Arctic Sean kaappauksesta, Yle Uutiset viitattu 11.12.2011
35. ↑  Mtv3.fi, uutiset 6
36. ↑  Arctic Sea oli viemässä ohjuksia Iraniin (Arkistoitu – Internet Archive) Yle, uutiset
37. ↑  Arctic Sean laituripaikan luona Pietarsaaressa...[vanhentunut linkki], Hs.fi
38. ↑  Wikileaks vuotosivustolla viittauksia suomalaistehtaan uraanikauppoihin Yle.fi

Aiheesta muualla
----------------

* Suomalaisen varustamon laiva kaapattiin Ruotsin vesillä (Arkistoitu – Internet Archive)
* Suspected Hijacking of Ship in Baltic Sea of Swedish Coast
* VesselTracker.com: Kuva Arctic Sea-laivasta vuodelta 2007